*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*182. számú előterjesztés*

Bátaszék Város Önkormányzat Képviselő-testületének 2025. szeptember 24-én,

16 órakor megtartandó ülésére

Az általános iskolai felvételi körzetek megállapításának véleményezése

|  |
| --- |
| **Előterjesztő:** Dr. Bozsolik Róbert polgármester  **Készítette**: dr. Beke-Buzás Zsófia kirendeltségvezető    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  KOIS Bizottság: 2025. 09. 23. |

***Tisztelt Képviselő-testület!***

A Szekszárdi Tankerületi Központ 2025. szeptember 22-én érkezett megkeresésében megküldte a Szekszárdi Tankerületi Központ 2026/2027. tanévre vonatkozó kötelező felvételt biztosító általános iskolák felvételi körzeteiről, valamint a pedagógiai szakszolgálatot ellátó intézmények működési körzeteiről készített tájékoztató tervezetét.

A nemzeti köznevelésről szóló 2011. évi CXC. törvény (a továbbiakban: Nkt.) 50. § (8) bekezdése szerint a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: Rendelet) 24. § (1) bekezdése alapján a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, *amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban*.

Szekszárdi Tankerületi Központ tájékoztatójának 2. pontja szerint kötelező felvételt biztosító általános iskola Bátaszék Város tekintetében:

„2. Bátaszéki Kanizsai Dorottya Általános Iskola (OM 201 327)

7140 Bátaszék, Budai Nagy Antal utca 11.

1. Bátaszéki Kanizsai Dorottya Általános Iskola

7140 Bátaszék, Budai Nagy Antal utca 11.

Felvételi körzet: Alsónyék, Bátaszék közigazgatási területe, valamint Pörböly

közigazgatási területe a felső tagozatos általános iskolások vonatkozásában

1. Bátaszéki Kanizsai Dorottya Általános Iskola Pörbölyi telephelye

7142 Pörböly, Bajai út 69.

Felvételi körzet: Pörböly közigazgatási területe az alsó tagozatos általános iskolások vonatkozásában”

A fentiek alapján a Szekszárdi Tankerületi Központ által megküldött tervezetben a felvételi körzetek meghatározása helyesen szerepel.

A településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszáma intézményi és tagintézményi bontásban a következő:

Bátaszéki Kanizsai Dorottya Általános Iskola: 36 fő

Fentiekre figyelemmel kérem az alábbi határozati javaslat elfogadását.

**H a t á r o z a t i j a v a s l a t :**

**kötelező felvételt biztosító általános iskolák felvételi körzeteinek és pedagógiai szakszolgálatot ellátó intézmények működési körzeteinek véleményezésére**

Bátaszék Város Önkormányzatának Képviselő-testülete a nemzeti köznevelésről szóló 2011. évi CXC. törvény 50. § (8) bekezdésében meghatározott hatáskörében eljárva

1. a Szekszárdi Tankerületi Központ kötelező felvételt biztosító általános iskolák felvételi körzeteiről kialakított 2026/2027. tanévre vonatkozó tájékoztatójában foglalt felvételi körzeteinek, valamint a pedagógiai szakszolgálatot ellátó intézmények működési körzetinek meghatározásával egyetért;
2. a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban az alábbiak szerint állapítja meg:

Bátaszéki Kanizsai Dorottya Általános Iskola - 36 fő.

*Határidő:* 2025. október 15.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül*: Szekszárdi Tankerületi Központ

irattár